Ikea dropper understøttelse af Trådfri gateway

Tiden er ved at løbe ud for den gamle Trådfri gateway. Fremover vil nye smarthome-produkter fra Ikea udelukkende understøtte den nyere Dirigera hub. Det fortæller tyske homekits.de.

Ikea Dirigera kom på markedet i 2022 og siden da har man kunnet bruge både den gamle Trådfri gateway og Dirigera sideløbende. Men det slutter altså nu.

Ud over Navigera kræves også den seneste version af Ikea Home Smart-app’en for at bruge fremtidige produkter. Home smart 1-appen, som også stadig er tilgængelig, vil heller ikke længere blive understøttet.

Ikea skriver ifølge webstedet:

“Vi har lanceret vores sidste produkter, der fungerer med Trådfri gateway og app. Fremover vil alle vores nye produkter kun fungere i vores nye Ikea Home Smart app og med Dirigera hub. Kom og udforsk alle de spændende ting, vi arbejder på!”

Læs også: Ikea lancerer nye smart home-sensorer.

Der er nu næppe grund til at sørge over den gamle Trådfri gateway. Der er langt flere funktioner i Dirigera, herunder understøttelse af Matter-standarden og styring af enheder, når man er væk fra hjemmet.

Ikea dropper understøttelse af Trådfri gateway